CELEX: 32009D0756
Language: lv
Date: 2009-10-09 00:00:00
Title: 2009/756/EK: Komisijas Lēmums ( 2009. gada 9. oktobris ), ar ko izstrādā pirkstu nospiedumu izšķirtspējas un izmantošanas specifikācijas biometriskās identifikācijas un pārbaudes nolūkā Vīzu informācijas sistēmā (izziņots ar dokumenta numuru C(2009) 7435)

15.10.2009   
            
            
               LV
            
            
               Eiropas Savienības Oficiālais Vēstnesis
            
            
               L 270/14
            
         
      KOMISIJAS LĒMUMS
   
   (2009. gada 9. oktobris),
   ar ko izstrādā pirkstu nospiedumu izšķirtspējas un izmantošanas specifikācijas biometriskās identifikācijas un pārbaudes nolūkā Vīzu informācijas sistēmā
   (izziņots ar dokumenta numuru C(2009) 7435)
   (Autentisks ir tikai teksts bulgāru, čehu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā)
   (2009/756/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2008. gada 9. jūlija Regulu (EK) Nr. 767/2008 par Vīzu informācijas sistēmu (VIS) un datu apmaiņu starp dalībvalstīm saistībā ar īstermiņa vīzām (VIS regula) (1) un jo īpaši tās 45. panta 2. punktu,
   tā kā:
   
               (1)
            
            
               Ar Padomes 2004. gada 8. jūnija Lēmumu 2004/512/EK, ar ko izveido Vīzu informācijas sistēmu (VIS) (2), ir izveidota VIS kā sistēma vīzu datu apmaiņai starp dalībvalstīm un Komisija ir pilnvarota attīstīt VIS.
            
         
               (2)
            
            
               Regulā (EK) Nr. 767/2008 ir noteikts VIS mērķis, darbības virzieni un atbildība par VIS, kā arī paredzēti nosacījumi un procedūras vīzu datu apmaiņai starp dalībvalstīm, lai atvieglotu vīzu pieteikumu un ar tiem saistīto lēmumu izskatīšanu.
            
         
               (3)
            
            
               Komisijas 2006. gada 22. septembra Lēmumā 2006/648/EK, ar ko nosaka tehniskās specifikācijas biometrisko pazīmju standartiem saistībā ar Vīzu informācijas sistēmas attīstību (3), minēts, ka papildu specifikācijas izstrādās vēlākā posmā.
            
         
               (4)
            
            
               Tagad ir jāizstrādā pirkstu nospiedumu izšķirtspējas un izmantošanas specifikācijas biometriskās identifikācijas un pārbaudes nolūkā Vīzu informācijas sistēmā, lai tādējādi dalībvalstis var sākt gatavoties biometrisko datu izmantošanai.
            
         
               (5)
            
            
               Ir ļoti svarīgi, ka biometriskie dati ir augstas kvalitātes un ticami. Tādēļ ir jānosaka tehniskie standarti, kas ļaus izpildīt kvalitātes un ticamības prasības. Pārbaudēm, kurās izmanto četrus pirkstus, ir daudz mazāks nepareizu noraidījumu koeficients un datu neiegūšanas koeficients nekā pārbaudēm, kurās izmanto vienu pirkstu. Tādēļ Centrālajai vīzu informācijas sistēmai (CS-VIS) jāspēj veikt biometriskās pārbaudes, lai piekļūtu datiem, izmantojot četru pirkstu virsmas kontrolnospiedumus.
            
         
               (6)
            
            
               Šis lēmums neparedz nekādus jaunus standartus; tas atbilst ICAO standartiem.
            
         
               (7)
            
            
               Saskaņā ar 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalījās Regulas (EK) Nr. 767/2008 pieņemšanā, un tādēļ šī regula nav tai saistoša un nav jāpiemēro. Tomēr, ņemot vērā to, ka Regula (EK) Nr. 767/2008 pamatojas uz Šengenas acquis saskaņā ar Eiropas Kopienas dibināšanas līguma trešās daļas IV sadaļas noteikumiem, Dānija saskaņā ar protokola 5. pantu 2008. gada 13. oktobra vēstulē paziņoja par šā acquis transponēšanu savos tiesību aktos. Tādēļ saskaņā ar starptautiskajiem tiesību aktiem tai ir saistoša šā lēmuma īstenošana.
            
         
               (8)
            
            
               Saskaņā ar Padomes 2000. gada 29. maija Lēmumu 2000/365/EK par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (4) Apvienotā Karaliste nepiedalījās Regulas (EK) Nr. 767/2008 pieņemšanā, un minētā regula tai nav saistoša un nav jāpiemēro, jo tā pilnveido Šengenas acquis noteikumus. Tādēļ šis lēmums neattiecas uz Apvienoto Karalisti.
            
         
               (9)
            
            
               Saskaņā ar Padomes 2002. gada 28. februāra Lēmumu 2002/192/EK par Īrijas lūgumu piedalīties dažu Šengenas acquis noteikumu īstenošanā (5) Īrija nepiedalījās Regulas (EK) Nr. 767/2008 pieņemšanā, un minētā regula tai nav saistoša un nav jāpiemēro, jo tā pilnveido Šengenas acquis noteikumus. Tādēļ šis lēmums neattiecas uz Īriju.
            
         
               (10)
            
            
               Šis lēmums ir akts, kas pamatojas uz Šengenas acquis vai kā citādi ir ar to saistīts, kā noteikts 2003. gada Pievienošanās akta 3. panta 2. punktā un 2005. gada Pievienošanās akta 4. panta 2. punktā.
            
         
               (11)
            
            
               Attiecībā uz islandi un Norvēģiju šis lēmums pilnveido Šengenas acquis noteikumus tā nolīguma nozīmē, ko Eiropas Savienības Padome, islandes Republika un Norvēģijas Karaliste noslēgusi par šo valstu iesaistīšanos Šengenas acquis īstenošanā, piemērošanā un izstrādē (6) jomā, kas minēta 1. panta B punktā Padomes 1999. gada 17. maija Lēmumā 1999/437/EK par dažiem pasākumiem, lai piemērotu Eiropas Savienības Padomes, islandes Republikas un Norvēģijas Karalistes Nolīgumu par abu minēto valstu iesaistīšanos Šengenas acquis īstenošanā, piemērošanā un izstrādē (7).
            
         
               (12)
            
            
               Attiecībā uz Šveici šis lēmums pilnveido Šengenas acquis noteikumus tā nolīguma nozīmē, ko Eiropas Savienība, Eiropas Kopiena un Šveices Konfederācija parakstījušas par Šveices Konfederācijas asociēšanu Šengenas acquis īstenošanā, piemērošanā un pilnveidošanā jomā, kas minēta 1. panta B. punktā Lēmumā 1999/437/EK, to lasot kopā ar 3. pantu Padomes Lēmumā 2008/146/EK (8) par minētā nolīguma noslēgšanu Eiropas Kopienas vārdā.
            
         
               (13)
            
            
               Attiecībā uz Lihtenšteinu šis lēmums pilnveido Šengenas acquis noteikumus tā protokola nozīmē, kas parakstīts starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā jomā, kas minēta 1. panta B punktā Lēmumā 1999/437/EK, to lasot kopā ar 3. pantu Padomes Lēmumā 2008/261/EK (9) par protokola parakstīšanu Eiropas Kopienas vārdā un par dažu tā noteikumu provizorisku piemērošanu.
            
         
               (14)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota saskaņā ar 51. panta 1. punktu Eiropas Parlamenta un Padomes 2006. gada 20. decembra Regulā (EK) Nr. 1987/2006 par otrās paaudzes Šengenas Informācijas sistēmas (SIS II) izveidi, darbību un izmantošanu (10),
            
         IR PIEŅĒMUSI ŠO LĒMUMU.
   1. pants
   Pielikumā ir izklāstītas pirkstu nospiedumu izšķirtspējas un izmantošanas specifikācijas biometriskās identifikācijas un pārbaudes nolūkā Vīzu informācijas sistēmā.
   2. pants
   Šis lēmums ir adresēts Beļģijas Karalistei, Bulgārijas Republikai, Čehijas Republikai, Vācijas Federatīvajai Republikai, Igaunijas Republikai, Grieķijas Republikai, Spānijas Karalistei, Francijas Republikai, Itālijas Republikai, Kipras Republikai, Latvijas Republikai, Lietuvas Republikai, Luksemburgas Lielhercogistei, Ungārijas Republikai, Maltas Republikai, Nīderlandes Karalistei, Austrijas Republikai, Polijas Republikai, Portugāles Republikai, Rumānijai, Slovēnijas Republikai, Slovākijas Republikai, Somijas Republikai un Zviedrijas Karalistei.
   
      Briselē, 2009. gada 9. oktobrī
      
         
            Komisijas vārdā –
         
         
            priekšsēdētāja vietnieks
         
         Jacques BARROT
         
      
   
   
      (1)  OV L 218, 13.8.2008., 60. lpp.
   
      (2)  OV L 213, 15.6.2004., 5. lpp.
   
      (3)  OV L 267, 27.9.2006., 41. lpp.
   
      (4)  OV L 131, 1.6.2000., 43. lpp.
   
      (5)  OV L 64, 7.3.2002., 20. lpp.
   
      (6)  OV L 176, 10.7.1999., 36. lpp.
   
      (7)  OV L 176, 10.7.1999., 31. lpp.
   
      (8)  OV L 53, 27.2.2008., 1. lpp.
   
      (9)  OV L 83, 26.3.2008., 3. lpp.
   
      (10)  OV L 381, 28.12.2006., 4. lpp.
   
      PIELIKUMS
      1.   Pirkstu nospiedumu izšķirtspēja
      
      Centrālā vīzu informācijas sistēma (CS-VIS) saņem desmit pirkstu virsmas kontrolnospiedumus, kuru nominālā izšķirtspēja ir tikai 500 punkti uz collu (dpi) (ar pieļaujamo novirzi +/– 5 dpi) un kuriem ir 256 pelēkās krāsas toņi.
      2.   Desmit pirkstu nospiedumu izmantošana biometriskai identifikācijai un meklēšanai pēc biometriskām pazīmēm
      
      CS-VIS veic meklēšanu pēc biometriskām pazīmēm (biometriskās identifikācijas), izmantojot desmit pirkstu virsmas kontrolnospiedumus. Taču, ja pirkstu nav, tos attiecīgi identificē saskaņā ar ANSI/NIST-ITL 1-2000 standartu (1) un izmanto pārējos pirkstus, ja tādi ir.
      3.   Četru pirkstu nospiedumu izmantošana biometriskām pārbaudēm
      
      Ar CS-VIS var veikt biometriskās pārbaudes, lai piekļūtu datiem, izmantojot četru pirkstu virsmas kontrolnospiedumus.
      Ja iespējams, izmanto šādu labās vai kreisās rokas pirkstu nospiedumus: rādītājpirksts (NIST identifikācija 2 vai 7), vidējais pirksts (NIST identifikācija 3 vai 8), zeltnesis (NIST identifikācija 4 vai 9), mazais pirkstiņš (NIST identifikācija 5 vai 10).
      Ergonomikas, standartizācijas un vizualizācijas nolūkā izmanto vienas un tās pašas rokas pirkstu nospiedumus, vispirms labās rokas.
      Saskaņā ar ANSI/NIST-ITL 1-2000 standartu attiecībā uz katru atsevišķu pirksta nospieduma attēlu norāda, par kuru pirkstu ir runa.
      Kad šāda pirksta novietojuma identifikācija nav iespējama vai tā izrādās kļūdaina, valstu sistēmas var pieprasīt pārbaudes CS-VIS, izmantojot “permutācijas” (2).
      Trūkstošos vai apsaitētos pirkstus vienmēr identificē saskaņā ar ANSI/NIST-ITL 1-2000 standartu un VIS saskarnes kontroldokumentu.
      4.   Viena pirksta vai divu pirkstu nospiedumu izmantošana biometriskām pārbaudēm
      
      Dalībvalstis var nolemt biometriskām pārbaudēm izmantot viena pirksta vai divu pirkstu, nevis četru pirkstu nospiedumus.
      Parasti izmanto šādus pirkstus:
      
                  a)
               
               
                  viens pirksts – rādītājpirksts (NIST identifikācija 2 vai 7);
               
            
                  b)
               
               
                  divi pirksti – rādītājpirksts (NIST identifikācija 2 vai 7) un vidējais pirksts (NIST identifikācija 3 vai 8).
               
            Papildus var izmantot šādus pirkstus:
      
                  a)
               
               
                  viens pirksts – īkšķis (NIST identifikācija 1 vai 6) vai vidējais pirksts (NIST identifikācija 3 vai 8);
               
            
                  b)
               
               
                  divi pirksti:
                  
                              i)
                           
                           
                              rādītājpirksts (NIST identifikācija 2 vai 7) un zeltnesis (NIST identifikācija 4 vai 9) vai
                           
                        
                              ii)
                           
                           
                              vidējais pirksts (NIST identifikācija 3 vai 8) un zeltnesis (NIST identifikācija 4 vai 9).
                           
                        
            Ergonomikas, standartizācijas un vizualizācijas nolūkā izmanto vienas un tās pašas rokas pirkstu nospiedumus, vispirms labās rokas.
      Saskaņā ar ANSI/NIST-ITL 1-2000 standartu attiecībā uz katru atsevišķu pirksta nospieduma attēlu min, par kuru pirkstu ir runa.
      Kad šāda pirksta novietojuma identifikācija nav iespējama vai tā izrādās kļūdaina, valstu sistēmas var pieprasīt pārbaudes CS-VIS, izmantojot “permutācijas”.
      Trūkstošos vai apsaitētos pirkstus vienmēr identificē saskaņā ar ANSI/NIST-ITL 1-2000 standartu un VIS saskarnes kontroldokumentu.
      
         (1)  ANSI/NIST-ITL 1-2000 standarts “Datu formāts informācijas apmaiņai par pirkstu nospiedumiem, seju, rētām un tetovējumiem (SMT)”, pieejams: http://www.itl.nist.gov/ANSIASD/sp500-245-a16.pdf
      
         (2)  Permutāciju gadījumā CS-VIS veiks atkārtotas pārbaudes, salīdzinot sākotnējo pirksta nospiedumu vai pirkstu nospiedumus (vienu, divus, trīs vai četrus) ar visiem pieejamiem iespējamiem pirkstu nospiedumiem (parasti desmit), līdz tiek rasta atbilstība vai visi iespējamie pirkstu nospiedumi ir apskatīti, bet atbilstība nav rasta.